د پاکستان او هندوستان سفارتکاري د کرکټ په میدان
من موهن سنگ ښاغلې گیلاني ته بلنه قبلولو او موهالي ته په تگ شکریه ادا کړه. هغه اویل کرکټ د دواړو هیوادونو خلک یواځائی کولی شي او دا ښاغلې گیلاني سفر يي د تعلقات بهتر کولو د پاره ښه شوروعات اوگرځول.
د موهالي په میدان که یو خوا د پاکستان او هندوستان کرکټ ټیمونه د گټې او شکست د پاره د یو بل سره شکیل وو نو د میدان په غاړه په زرگونو تماش بینو کې وزیراعظم یوسف رضا گیلاني او د هغه هندي هم مرتبه وزیراعظم من موهن سنگ هم ناست وو او نه یواځې يي د لوبې نندار کوله بلکه دواړه مشران په سفارتکارۍ کې هم مصروف وو. که پاکستان په لوبه کې شکست اوخوړو خو د دواړو هیوادونو د کرکټ سفارتکاري داڅې ښکاره کیږي چې د کامیابۍ سره مخامخ شوه. پاکستان او هند په منځ د کرکټ ډپلومیسي یا د کرکټ سفارتکارۍ تاریخ په تکرارولو، وزیراعظم یوسف رضا گیلاني د وزیراعظم من موهن سنگ په بلنه موهالي کې د ورلډ کپ سیمي فائنل میچ کتلو د پاره د هند سفر اوکړو. او په جواب کې يي موموهن سنگ او د کانگرس پارټۍ مشرې سونیا گاندهې ته د پاکستان د سفر بلنه هم ورکړه. موهالي کې د کامیابي سفارتکارۍ نخښه د دواړو وزیراعظمانو هاغه بیانونه وو چې پکښې دا اراده څرگنده کړې شوه چې د پاکستان او هند تعلقات بهتر کولو د پاره به مذاکرات کولی شي، که څه هم په دې لاره کې موجود مشکلاتو ته هم اشاره اوکړی شوه. او د پاکستان او هندوستان مشترکه ملگري هیواد امریکې د جنوبي اسیا گاونډیانو ته د کرکټ په لوبه او په کرکټ سفارتکارۍ نه یواځې مبارکې ورکړه بلکه د امریکې سفارتخاني نه جاري کړی شوې بیان کې د پاکستان او هند مزاکراتو د کامیابۍ د پاره دعا او نیکې هیلې هم وړاندې کړی شوې. بیان کې دا یقین څرگند کړی شو چې د دواړو هیوادونو په منځ کې سفارتکاري نه یواځې دواړه هیوادونه بلکه ټوله سیمه د کامیابۍ سره مخامخ کولی شي. موهالي کې د میچ ختمیدو ورستو وزیراعظم من موهن سنگ او وزیراعظم یوسف رضا گیلاني د تعلقاتو بهتر کولو د پاره د خپلو ارادو څرگندونه اوکړه. من موهن سنگ وائي که زمونز دواړو هیوادونو په منځ کې څه اختلافات هم وي، ددغه اختلافاتو د حل کولو د پاره به لار راویستل پکار وي، ما او گیلاني صیب د ددواړو هیوادونو په منځ کې موجود په ټولو مسلو په پراخه کچه خبرې اترې اوکړې او دا اراده مو تکرار کړه چې که څه هم مشکلات موجود دي خوپه اخلاص به د دغه مشکلاتو لرې کولو د پاره کوشش کوو. د پاکستان وزیراعظم یوسف رضا گیلاني وائي د هندوستان وزیراعظم وړاندې هم ویئیلې وو اونن هم وائي د هغه او زمونږ د دواړو دا اراده ده چې مونږ به دا مسائل حل کوو چې دا دواړه هیوادونه پرمختگ اوکې. د پاکستان او هندوستان په منځ کې د کرکټ سفارتکارۍ بنیاد د پاکستان پخواني صدر ضیاالحق ایښودی دی. هغه په کال ١٩٨٧ کې هندوستان کې کرکټ کتلو د پاره سفره د هند سفر کړی وو. په کال ٢٠٠٥ کې هم من موهن سنگ د پاکستان پخواني صدر پرویز مشرف ته د کرکټ مېچ کتلو د پاره د هندوستان د سفر بلنه ورکړې وه. او د پرویز مشرف د سفر ورستو پاکستان او هندوستان د پردې په شا د کشمیر په مسله خفیه خبرې اترې شورو کړې. د ښاغلې گیلاني او ښاغلې من موهن سنگ خبرې اترې به څه نتیجې راؤړي، د امریکې نیویارک ټائمز ورځپاڼه وائي په دې حقله په نوي دلې کې څه غیر واضحه ردعمل څرگند کړی شوی دی. نیویارک ټائمز د تجزیه کار برهمه چیلاني د خولې وائي د کامیابي سفارتکارۍ نه وړاندې تیاری کیږي، خو په موهالي کې پاکستان او هند د مشرانو لیده کاته څه ناڅاپه جذباتي گام ښکارکاره کیږي. د پاکستان او هندوستان په منځ کې د کرکټ سفارتکارۍ په حقله د وائس اف امریکا ډیوه ریډیو خبریال صداقت جان رپورټ تاسو دلته اوریدی شۍ: